નવી દિલ્હીઃ આઇપીએલની આ સિઝનને ઈજાઓનું જાણે કે ગ્રહણ લાગી ગયું છે. એક પછી એક ખેલાડી ઈજાગ્રસ્ત થઈને ટૂર્નામેન્ટની બહાર જઈ રહ્યા છે અને એક સવાલનો જવાબ બધા શોધી રહ્યા છે કે ખેલાડીઓને ઈજા થવા પાછળનું કારણ શું છે. ક્યાંક એ કારણ તો નથીને કે આઇપીએલમાં રૂપમાં વધુ પડતું ક્રિકેટ રમાઈ રહ્યું છે કે પછી ખેલાડીઓની ખરાબ ફિટનેસ? કારણ જે પણ હોય, આ ખેલાડીઓ અને તેના બોર્ડ માટે ચિંતાનો વિષય જરૂર છે. અત્યાર સુધીમાં કુલ ૧૦ ખેલાડી આઇપીએલમાંથી બહાર થઈ ચૂક્યા છે. કેટલાક આઇપીએલ દરમિયાન ઈજાગ્રસ્ત થયા તો કેટલાક પોતાની અગાઉની ઈજામાંથી બહાર આવવામાં નિષ્ફળ રહ્યા.